Blaze7451/Wiki-th-20250601 huggingface dataset:
ท่าอากาศยานนานาชาติกัวลาลัมเปอร์

ท่าอากาศยานนานาชาติกัวลาลัมเปอร์ (Lapangan Terbang Antarabangsa Kuala Lumpur) ตั้งอยู่ที่เขตเซปัง รัฐเซอลาโงร์ ประเทศมาเลเซีย ห่างจากตัวเมืองกัวลาลัมเปอร์ประมาณ 50 กิโลเมตร เปิดดำเนินการเมื่อวันที่  27 มิถุนายน พ.ศ. 2541 เพื่อใช้เป็นท่าอากาศยานหลัก แทน ท่าอากาศยานสุลต่านอับดุล อาซิส ซาห์ (ซูบัง) ซึ่งตั้งห่างอยู่ทางทิศเหนือ (ปัจจุบันเปิดทำการในสายภายในประเทศ และเครื่องบินขนาดเล็ก) และเป็นท่าอากาศยานหลักของมาเลเซียแอร์ไลน์, มาเลเซียแอร์ไลน์คาร์โก และแอร์เอเชีย
ได้รับรางวัลท่าอากาศยานที่ดีที่สุด จาก (AETRA awards) ปี 2005 และ  (ACI-ASQ awards) ปี 2006

**อาคารผู้โดยสาร และสายการบิน**
Airplanes at Contact Pier
มีแนวความคิดในการวางผัง คือ "ท่าอากาศยานในป่า ป่าในท่าอากาศยาน" ท่าอากาศยานได้ผนวกเทคโนโลยี สิ่งอำนวยความสะดวก พื้นที่สีเขียว และสิ่งแวดล้อมเข้าในส่วนของการออกแบบ ได้แก่ สวนป่าภายในอาคารผู้โดยสาร และที่จอดรถที่ถูกคลุมด้วยสวนหลังคา การเชื่อมโยงอาคารผู้โดยสารสองหลังด้วยรถไฟความเร็วสูง (Aerotrain)
สวนป่าภายในอาคารผู้โดยสาร ของท่าอากาศยานนานาชาติ กัวลาลัมเปอร์
อาคารที่จอดรถที่ถูกคลุมด้วยสวนหลังคาและสวน
รถไฟเชื่อมระหว่างสองอาคารผู้โดยสาร

**เส้นทางการบินในอดีต**

**อ้างอิง**

**แหล่งข้อมูลอื่น**
  เว็บไซต์ท่าอากาศยานนานาชาติกัวลาลัมเปอร์ 
ก
หมวดหมู่:การขนส่งในกัวลาลัมเปอร์
หมวดหมู่:สิ่งก่อสร้างในรัฐเซอลาโงร์
ก
โธมัส เฮย์เวิร์ด เฮส์

นายแพทย์โธมัส เฮย์เวิร์ด เฮส์ (Dr. Thomas Heyward Hays; 21 กันยายน พ.ศ. 2397 - 2 กุมภาพันธ์ พ.ศ. 2467) เป็นนายแพทย์ชาวอเมริกันที่เข้ามาเผยแพร่ศาสนาคริสต์ในประเทศไทย โดยเป็นแพทย์ใหญ่โรงพยาบาลทหารเรือไทย ผู้อำนวยการและเป็นอาจารย์สอนวิชาแพทย์คนแรกของโรงพยาบาลศิริราช หรือที่ชาวบ้านเรียกกันทั่วไปในสมัยนั้นว่า หมอเฮส์    
นายแพทย์เฮส์เป็นชาวอเมริกัน เกิดเมื่อวันที่ 21 กันยายน พ.ศ. 2397 ณ เมืองชาร์ลสตัน รัฐเซาท์แคโรไลนา ประเทศสหรัฐอเมริกา ศึกษาการแพทย์จากมหาวิทยาลัยแมรีแลนด์  เดินทางเข้ามาในประเทศไทยประมาณเดือนตุลาคม พ.ศ. 2429 ในฐานะอาสาสมัครของคณะมิชชันนารี นิกายเพรสไบทีเรียน  
สองปีต่อมา ใน พ.ศ. 2431 นายแพทย์เฮส์ ได้ลาออกจากคณะมิชชันนารีและเข้ารับราชการให้กับกองทัพเรือไทย ในตำแหน่งนายแพทย์ประจำกองทัพเรือแล้ว นอกจากนี้ยังได้รับพระมหากรุณาธิคุณจากทั้งพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระมงกุฎเกล้าเจ้าอยู่หัว ให้เป็นหมอประจำพระราชสำนัก   นอกจากนี้นายแพทย์เฮส์ยังมีธุรกิจทั้งโรงพยาบาลและร้านขายยาที่มีชื่อเสียง เป็นผู้ที่นำเข้าเครื่องเอ็กซ์เรย์ เข้ามาใช้เป็นครั้งแรกในประเทศไทย
นายแพทย์เฮส์เป็นผู้รับช่วงบริหารห้างขายยาอังกฤษตรางู (British Dispensary) ต่อจากนายแพทย์ Gowan เป็นห้างที่มีสินค้าจากต่างประเทศทั้งยา  เคมีภัณฑ์ กล้องถ่ายรูป ตั้งอยู่หัวมุมถนนสุรวงศ์ตัดกับถนนเจริญกรุง เป็นห้างที่ทันสมัยที่สุดในสมัยนั้น 
นายแพทย์เฮส์ ได้บริจาคเงินเพื่อสร้างอาคารหลายแห่งเพื่อการกุศล เช่น อาคารห้องสมุดนีลเซนเฮส์บนถนนสุรวงศ์ อาคารนีลเซน เฮส์ โรงเรียนวัฒนาวิทยาลัย อาคารนีลเซนเฮส์ โรงเรียนปรินส์รอยแยลส์วิทยาลัย จังหวัดเชียงใหม่ 
นายแพทย์เฮย์วาร์ด เฮส์ สมรสกับนางเจนนี นีลเซน เฮส์ (Jennie Neilson Hays) มิชชันนารีชาวเดนมาร์กที่เข้ามาในประเทศไทยในปี พ.ศ. 2427 ทั้งคู่สมรสกันในปี พ.ศ. 2430 
นายแพทย์เฮส์ เสียชีวิตในปี พ.ศ. 2467 เมื่ออายุได้ 69 ปี โดยฝังที่สุสานโปรเตสแตนต์
ท่านได้ทำพินัยกรรมมอบทรัพย์สิน ที่ดิน หุ้นทุกอย่างบริจาคให้กับสาธารณะกุศลทั้งหมด เช่น ตำราด้านการแพทย์บริจาคให้คณะแพทยศาสตร์ จุฬาลงกรณ์มหาวิทยาลัย หนังสืออ่านเล่นบริจาคให้ห้องสมุดนีลเซนเฮส์ 

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2007-10-13  
2467
หมวดหมู่:แพทย์ชาวอเมริกัน
หมวดหมู่:มิชชันนารีเพรสไบทีเรียน
หมวดหมู่:ชาวอเมริกันในประเทศไทย
หมวดหมู่:บุคคลจากรัฐเซาท์แคโรไลนา
หมวดหมู่:กองทัพเรือไทย
หมวดหมู่:คณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากเขตบางรัก
การปฏิวัติสยาม

"การปฏิวัติสยาม" อาจหมายถึง- การปฏิวัติสยาม พ.ศ. 2231- การปฏิวัติสยาม พ.ศ. 2475
การปฏิวัติ หมายถึง การเปลี่ยนรูปแบบหรือระบอบการปกครองประเทศไทย จากรูปแบบหนึ่งไปสู่อีกรูปแบบหนึ่งอย่างสิ้นเชิง หรือมีการเปลี่ยนแปลงประมุขของรัฐเพื่อเปลี่ยน
รูปแบบประมุขของรัฐ ดังนั้น การปฏิวัติต้องเป็นเรื่องการเปลี่ยนแปลงอย่างรุนแรงในโครงสร้างของระบบเศรษฐกิจหรือการเมืองใหม่ทั้งหมด

**ดูเพิ่ม**
 ความเคลื่อนไหวสู่การปฏิวัติสยาม- กบฏ ร.ศ. 130- การปฏิวัติเยอรมัน- การปฏิวัติรัสเซีย (แก้ความกำกวม)- การปฏิวัติจีน- การปฏิวัติฝรั่งเศส (แก้ความกำกวม)- การปฏิวัติฮังการี
หมวดหมู่:การปฏิวัติแบ่งตามประเทศ
วนิดา พึ่งสุนทร

วนิดา พึ่งสุนทร อาจารย์ในคณะสถาปัตยกรรมศาสตร์ มหาวิทยาลัยศิลปากร ศิลปินแห่งชาติ สาขาศิลปะสถาปัตยกรรม (แบบประเพณี) สถาปนิกหญิงของชาติ

**ประวัติ**
อาจารย์ วนิดา พึ่งสุนทร (แม่นิด) เกิดเมื่อปี พ.ศ. 2480 สำเร็จการศึกษาศิลปบัณฑิต (สถาปัตยกรรมไทย) จากมหาวิทยาลัยศิลปากรเมื่อปี พ.ศ. 2505 และเริ่มเป็นอาจารย์ในคณะสถาปัตยกรรมศาสตร์ มหาวิทยาลัยศิลปากร หลังจากนั้นได้ศึกษาในระดับประกาศนียบัตรชั้นสูง (สถาปัตยกรรมไทย) จนสำเร็จการศึกษาในปี พ.ศ. 2519 ในปี พ.ศ. 2527 ดำรงตำแหน่ง ประธานสภาคณาจารย์ มหาวิทยาลัยศิลปากร และเป็นหัวหน้าภาควิชาศิลปสถาปัตยกรรมไทย คณะสถาปัตยกรรมศาสตร์ มหาวิทยาลัยศิลปากร ในปี พ.ศ. 2528 เป็นประธานกรรมการร่างหลักสูตร สถาปัตยกรรมศาสตรบัณฑิต (สถาปัตยกรรมไทย) คณะสถาปัตยกรรมศาสตร์ มหาวิทยาลัยศิลปากร ในปี พ.ศ. 2537 
อาจารย์ วนิดา พึ่งสุนทรเกษียณอายุราชการในตำแหน่งอาจารย์ระดับ 7 ภาควิชาศิลปสถาปัตยกรรม ในปี พ.ศ. 2541 
ผลงานที่สำคัญของอาจารย์ วนิดา พึ่งสุนทร ได้แก่ -  หอพระเทพรัตน์ มหาวิทยาลัยนเรศวร จังหวัดพิษณุโลก-  พระมหาธาตุเฉลิมราชย์ศรัทธา (ในพระบาทสมเด็จพระเจ้าอยู่หัวฯ) -  วัดไทยกุสินาราเฉลิมราชย์ สาธารณรัฐอินเดีย -  พระมหาธาตุเจดีย์ศรีจันเสนและห้องสมุดเฉลิมราชกุมารี วัดจันเสน จังหวัดนครสวรรค์-  พิพิธภัณฑ์บ้านวัดม่วง จังหวัดราชบุรี-  โรงเรียนพระปริยัติธรรมและพระตำหนักสมเด็จพระสังฆราชฯ -  วัดนาควัชรโสภณ (วัดช้าง) จังหวัดกำแพงเพชร -  เมรุลอยเพื่อพระราชทานเพลิงพระญาณสิทธาจารย์ (หลวงปู่สิม พุทธาจาโร) -  สำนักสงฆ์ถ้ำผาปล่อง จังหวัดเชียงใหม่ -  และสถาปัตยกรรมแบบประเพณีอื่น ๆ อีกมากมาย

**เกียรติคุณที่ได้รับ**
 2540: ประกาศเกียรติคุณผู้อนุรักษ์มรดกไทยดีเด่น 	สำนักนายกรัฐมนตรี - 2542: ศิลปินดีเด่น กรุงเทพมหานคร สาขาศิลปะสถาปัตยกรรม- 2546: ศิลปินแห่งชาติ สาขาศิลปะสถาปัตยกรรม (แบบประเพณี) - 2546: นักศึกษาเก่ายอดเยี่ยม มหาวิทยาลัยศิลปากร

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  คำประกาศเกียรติคุณ ศิลปินแห่งชาติ date=2007-09-29 
หมวดหมู่:ศิลปินแห่งชาติสาขาทัศนศิลป์
หมวดหมู่:สถาปนิกชาวไทย
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากคณะสถาปัตยกรรมศาสตร์ มหาวิทยาลัยศิลปากร
หมวดหมู่:ข้าราชการพลเรือนชาวไทย
หมวดหมู่:นักวิชาการชาวไทย
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:ผู้ได้รับเหรียญจักรพรรดิมาลา
โรงละครแห่งชาติภาคตะวันออกเฉียงเหนือ จังหวัดนครราชสีมา

โรงละครแห่งชาติภาคตะวันออกเฉียงเหนือ จังหวัดนครราชสีมา เป็นโรงละครแห่งชาติส่วนภูมิภาค ตั้งอยู่ในจังหวัดนครราชสีมา มีขนาด 515 ที่นั่ง เปิดเมื่อวันที่ 1 ตุลาคม พ.ศ. 2544 โดยมีสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าเสด็จพระราชดำเนินทรงเปิดโรงละครฯ

**องค์กร**
โรงละครแห่งชาติภาคตะวันออกเฉียงเหนือ จังหวัดนครราชสีมา
เป็นองค์กรของรัฐที่มีการบริหารงานแบบไม่หวังผลกำไร ดำเนินงานภายใต้การกำกับดูแลของสำนักการสังคีต กรมศิลปากร
ถูกจัดตั้งขึ้นมาตามแผนพัฒนาการศึกษาศาสนาและวัฒนธรรม ระยะที่ 7 (พ.ศ. 2535 - 2539) ปัจจุบันมี นายวิรัน ทองสุขแก้ง เป็นหัวหน้าโรงละครแห่งชาติภาคตะวันออกเฉียงเหนือ จังหวัดนครราชสีมา
โรงละครแห่งชาติในปัจจุบันมีอยู่รวมทั้งหมดจำนวน 3 แห่ง โดยอยู่ในส่วนกลางหนึ่งแห่ง และส่วนภูมิภาคสองแห่ง ที่จังหวัดสุพรรณบุรี และจังหวัดนครราชสีมา โดยมีฐานะเป็นฝ่ายในสังกัดกลุ่มโรงละครแห่งชาติ สำนักการสังคีต กรมศิลปากร กระทรวงวัฒนธรรม

**สถานที่ตั้ง**
444 หมู่ 10 บ้านดอน ถนนมิตรภาพ (ก.ม. 242) ตำบลโคกกรวด อำเภอเมืองนครราชสีมา จังหวัดนครราชสีมา 30280
(ก่อนถึงตัวเมืองนครราชสีมา 14 ก.ม.) ชื่อเว็บไซต์  www.korattheatre.go.th ชื่ออีเมลแอดเดรส korattheatre@gmail.com

**แผนการจัดแสดง**
แผนการจัดแสดงนาฏศิลป์และดนตรี ประจำปี 2554 โรงละครแห่งชาติภาคตะวันออกเฉียงเหนือ จังหวัดนครราชสีมา รายละเอียดเพิ่มเติมที่  www.korattheatre.go.th

**อ้างอิง**

**ที่มาของข้อมูลและแหล่งข้อมูลเพิ่มเติม**
  องค์ความรู้สำนักการสังคีต กรมศิลปากร date=2007-10-08 -  ภาพรวมกระบวนการดำเนินงานจัดแสดงนาฏศิลป์และดนตรีของสำนักการสังคีต กรมศิลปากร date=2007-10-08 -  การบริหารจัดการโรงละครของสำนักการสังคีต กรมศิลปากร date=2007-10-08 -  แผนการจัดแสดงนาฏศิลป์และดนตรีของสำนักการสังคีต กรมศิลปากร  date=2007-07-04 -  ข่าวกรมประชาสัมพันธ์ วันอังคารที่ 13 ธันวาคม 2548  date=2007-09-30 -  แผนที่ท่องเที่ยวจังหวัดนครราชสีมา date=2007-09-27 -  แผนที่ตัวเมืองนครราชสีมา date=2007-09-27 
รโงละครแห่งชาติภาคตะวันออกเฉียงเหนือ จังหวัดนครราชสีมา 
รโงละครแห่งชาติภาคตะวันออกเฉียงเหนือ จังหวัดนครราชสีมา
รโงละครแห่งชาติภาคตะวันออกเฉียงเหนือ จังหวัดนครราชสีมา
คาร์โกลักซ์

ไฟล์:Cargolux B747-400F.jpg|thumb|210px|right|เครื่องบินโบอิง 747-400เอฟ ของคาร์โกลักซ์
คาร์โกลักซ์แอร์ไลน์อินเตอร์แนชนัล เป็นสายการบินขนส่งสินค้าสัญชาติลักเซมเบิร์ก ที่มีสำนักงานใหญ่อยู่ที่นครลักเซมเบิร์ก ประเทศลักเซมเบิร์ก ให้บริการขนส่งสินค้าทั่วโลก มีผู้ถือหุ้นอย่างลักซ์แอร์ (34.9%), เอสแอร์กรุ๊ป (33.7%), ลักเซมเบิร์กไฟแนนซ์เชียลคอร์ปอเรชั่น (31.1%) และผู้ถือหุ้นรายย่อย (0.3%)

**ฝูงบิน**

**ฝูงบินปัจจุบัน**
ณ เดือนกรกฎาคม ค.ศ. 2024 คาร์โกลักซ์มีเครื่องบินประจำการในฝูงบินดังนี้:
คาร์โกลักซ์มีอายุฝูงบินเฉลี่ย 15.7 ปี

**อ้างอิง**

**แหล่งข้อมูลอื่น**
  เว็บไซต์ทางการ 
หมวดหมู่:สายการบินขนส่งสินค้า
หมวดหมู่:สายการบินที่ก่อตั้งในปี พ.ศ. 2513
หมวดหมู่:บริษัทลักเซมเบิร์กที่ก่อตั้งในปี พ.ศ. 2513
หมวดหมู่:แอร์ไลน์สฟอร์ยุโรป
คุ้มวงศ์บุรี

คุ้มวงศ์บุรี  หรือ บ้านวงศ์บุรี  ตั้งอยู่เลขที่ 50 ถนนคำลือ อำเภอเมือง จังหวัดแพร่ เป็นคุ้มของหลวงพงษ์พิบูลย์ (เจ้าน้อยพรหม วงศ์พระถาง) ผู้สืบเชื้อสายมาจากอดีตเจ้าผู้ครองนครแพร่ และเจ้าสุนันตา วงศ์บุรี (บุตรีบุญธรรมในแม่เจ้าบัวถา มหายศปัญญา) ได้รับรางวัลอนุรักษ์ดีเด่น ปี พ.ศ. 2536 ของสมาคมสถาปนิกสยามในพระบรมราชูปถัมภ์

**ประวัติ**
คุ้มวงศ์บุรีสร้างขึ้นตามดำริของแม่เจ้าบัวถา มหายศปัญญา ชายาองค์แรกในเจ้าหลวงพิริยเทพวงศ์ เจ้าผู้ครองนครแพร่องค์สุดท้าย เพื่อเป็นของกำนัลในการเสกสมรสระหว่างเจ้าสุนันตา ผู้เป็นธิดาในเจ้าบุรีรัตน์ (น้อยหนู มหายศปัญญา) ที่ท่านรับมาเป็นบุตรีบุญธรรม และหลวงพงษ์พิบูลย์ (เจ้าน้อยพรหม วงศ์พระถาง) โดยท่านทั้งสองได้ใช้เรือนหลังนี้เป็นเรือนหอในพิธีเสกสมรสด้วย
คุ้มวงศ์บุรีเริ่มก่อสร้างขึนในปี พ.ศ. 2440 แล้วเสร็จในปี พ.ศ. 2443 โดยได้ช่างชาวจีนจากมณฑลกวางตุ้ง ประเทศจีน มาควบคุมการก่อสร้างโดยมีช่างพื้นเมืองเป็นผู้ช่วยจนเสร็จสมบูรณ์ คุ้มวงศ์บุรีมีความพิเศษเนื่องด้วยเป็นที่พำนักของอดีตชายาในเจ้าหลวงพิริยเทพวงศ์จึงสามารถขนานนามว่า “คุ้ม” ได้
ปัจุบันภายในคุ้มวงศ์บุรีได้เปิดเป็นพิพิธภัณฑ์ส่วนบุคคล จัดแสดงประวัติความเป็นมาของบ้าน วิถีชีวิตของเจ้านายในอดีต โดยข้าวของเครื่องใช้ต่าง ๆ ล้วนตกทอดลงมากันในตระกูล

**สถาปัตยกรรม**
คุ้มหลังนี้อาคารแบบไทยผสมยุโรป โดยเป็นเรือนไม้สักทองขนาดใหญ่ 2 ชั้นทรงไทยล้านนาผสมยุโรป สีชมพูอ่อนซึ่งเป็นสีแต่ดั้งเดิม ประดับตกตกแต่งลวดลายด้วยไม้ฉลุที่เรียกว่าลาย “ขนมปังขิง” อยู่ทั่วตัวอาคาร เช่น หน้าจั่ว สันหลังคา ชายน้ำ ช่องลม กรอบเช็ดหน้าต่างเหนือประตูและหน้าต่าง ระเบียง และภายในอาคารซึ่งปรากฏลายพรรณพฤกษา และเครือเถาว์ เป็นต้น ฐานรากของอาคารเป็นท่อนไม้ซุงเนื้อแข็งขนาดใหญ่วางเรียงกันก่อนจะก่ออิฐเทปูนทับลงไป เพื่อเสริมสร้างความมั่นคงของอาคาร 
วัสดุหลักในการก่อสร้างอาคารคือไม้สักทองคุณภาพดีที่สุดจากป่าห้วยขมิ้นซึ่งเป็นป่าของเจ้าบุรีรัตน์ (น้อยหนู มหายศปัญญา) บิดาเจ้าสุนันตา แต่เดิมตัวอาคารใช้เทคนิคการเข้าลิ้นสลักไม้ ไม่ตอกตะปูแต่เป็นการตอกลิ่มไม้แทน ซึ่งเป็นเอกลักษณ์ของเรือนเครื่องสับตามแบบงานช่างไทยโบราณ แต่เดิมหลังคาจะมุงด้วยแป้นไม้เกร็ดซึ่งมีลักษณะเป็นไม้แผ่นเล็ก ๆ วางเรียงซ้อนกัน ต่อมาจึงเปลี่ยนเป็นสังกะสีตามสมัยนิยม และกระเบื้องว่าวตามลำดับ อาคารด้านหลังเป็นเรือนไม้ใต้ถุนสูงโล่งอันเป็นคุ้มหลังเดิมของแม่เจ้าบัวถา มหายศปัญญา ระหว่างอาคารส่วนหน้าและส่วนหลังมีการเชื่อมต่อด้วย “ชาน” และมีการยกระดับพื้นขึ้นเรียกว่า “เติ๋น” ที่ใช้เป็นส่วนนั่งเล่นพักผ่อนอิริยบท และรับประทานอาหาร

**แหล่งข้อมูลอื่น**
  บ้านวงศ์บุรี  date=2007-04-04 -  ภาพหน้าปกจากอนุสารอสท. ฉบับปี  พ.ศ. 2535  (ฉบับแนะนำจังหวัดแพร่)  date=2007-09-28 -  เยือนคุ้มเจ้าหลวง แหล่งวัฒนธรรมไม้สัก เมืองแพร่ date=2007-09-27 

**อ้างอิง**
หมวดหมู่:อาคารอนุรักษ์
หมวดหมู่:โบราณสถานในจังหวัดแพร่
หมวดหมู่:คุ้มในจังหวัดแพร่
หมวดหมู่:พิพิธภัณฑ์ในจังหวัดแพร่
หมวดหมู่:สิ่งก่อสร้างในอำเภอเมืองแพร่
ผู้รับโอนไม่มีสิทธิดีกว่าผู้โอน

ผู้รับโอนไม่มีสิทธิดีกว่าผู้โอน (Nemo dat qui non habet, "บุคคลย่อมไม่อาจให้ในสิ่งที่ตนไม่มี") บางครั้งเรียกว่า Nemo dat rule เป็นภาษิตภาษาละตินทางกฎหมายที่สามารถใช้เป็นหลักในการตัดสินคดีความในกระบวนการยุติธรรม สุภาษิตนี้มีความหมายว่า การซื้อกรรมสิทธิ์ทรัพย์สินจากผู้ซึ่งไม่ได้มีสิทธิครอบครองทรัพย์สินนั้นทำไม่ได้ และหากมีผู้ที่ซื้อไปก็ไม่ได้มีกรรมสิทธิ์ในทรัพย์สินอันนั้นเช่นกัน กฎตรงนี้ทำให้ผู้ที่จะซื้อไม่สามารถทราบได้ว่า ผู้ที่จะขายมีกรรมสิทธิ์ในทรัพย์สินนั้นโดยสุจริต (bona fide) หรือไม่ ตัวอย่างกรณีศึกษาในประเทศไทยเช่น กรรมสิทธิ์ที่ดินของมูลนิธิสวนแก้ว เป็นต้น
หมวดหมู่:ภาษิตภาษาละตินทางกฎหมาย
หมวดหมู่:กฎหมายทรัพย์สิน
ยุคคอสมิก

ปีศักราชแบบใหม่ที่ถูกใช้ในยุคแห่งการสำรวจอวกาศ ซึ่งในโลกของSEEDนั้น ผู้ริเริ่มคือองค์การสหประชาชาติ ซึ่งนับปีที่สามารถจบสงครามโลกครั้งที่3ได้เป็นปีแรกของยุคสมัยCosmic Era (ไม่มีการระบุปีคริสต์ศักราชเอาไว้ชัดเจน)
เนื้อเรื่องของกันดั้มSEED (วันที่คิระขึ้นขับสไตรค์ครั้งแรก) คือวันที่ 25 มกราคม C.E.71 ซึ่งเป็นเรื่องราวหลังจากโลกและแพล้นท์เริ่มสงครามไปแล้วถึง 11 เดือน
หมวดหมู่:กันดั้ม
สังคีตศาลา

การแสดงโขน ณ สังคีตศาลา
สังคีคศาลา เป็นเวทีการแสดงกลางแจ้ง ตั้งอยู่ในบริเวณพิพิธภัณฑสถานแห่งชาติพระนคร กรมศิลปากร โดยจะมีการแสดงต่าง ๆ ในตอนเย็นของวันเสาร์และอาทิตย์ ตั้งแต่เวลา ๑๗.๓๐ น.ในช่วงที่ปลอดฝนของแต่ละปี เนื่องจากเป็นการแสดงกลางแจ้ง ศิลปินกรมศิลปากรจะจัดการแสดงในวันเปิดและวันปิดฤดูกาล และจัดการแสดงที่สังคีตศาลานี้ในสัปดาห์สุดท้ายของทุกเดือน ส่วนในวันอื่นๆก็จะมีการแสดงของหน่วยงานหรือโรงเรียนต่างๆมาแสดง สังคีตศาลาจัดการแสดงนี้ต่อเนื่องมายาวนานถึง ๖๕ ปีแล้ว ( ๒๕๖๔ ) 
หมวดหมู่:กรมศิลปากร 
หมวดหมู่:พิพิธภัณฑสถานแห่งชาติ พระนคร
หมวดหมู่:สิ่งก่อสร้างในเขตพระนคร
ไทยแมคคลับ

ไทยแมคคลับ เป็นชมรมผู้ใช้เครื่องคอมพิวเตอร์ยี่ห้อแอปเปิ้ลมีชื่อรหัสแมคอินทอชในเมืองไทย โดยมีจุดเริ่มต้นจากเวปบอร์ดพันธ์ทิพห้อง Non-PC 
เมื่อประมาณปี พ.ศ. 2543 กลุ่มผู้ใช้คอมพิวเตอร์แมคอินทอชได้รวมตัวจัดตั้งชมรมผู้ใช้แมคอินทอชขึ้น ใช้ชื่อว่า ไทยแมคคลับ (ThaiMacClub โดยมีตัวย่อว่า TMC และคำจำกัดความว่า "for macuser by macuser") ชมรมได้เกิดขึ้นหลังจากได้นัดเจอกันครั้งแรกที่พันทิพย์พลาซ่า ผู้เข้าร่วม meeting ครั้งแรกคือ แพ็ท ppp / พี่ต้น pornpoj / พี่ปู cyberdog / นุ HaTe / พี่เป้ peacyber / พี่เป้ MuMu / พี่บอย powerboil หลังจากนั้นได้ดำเนินการจัดตั้งเว็บไซต์ เพื่อรวบรวมความรู้ที่ได้มาจากสมาชิกของชมรมและจากที่ต่างๆเขียนเป็นบทความตอบสนองสมาชิกชมรมในเว็บ www.thaimacclub.com บทความมีนำเสนออย่างสม่ำเสมอ กระทั่งถึงกลางปี พ.ศ. 2545 ทางชมรม ไม่ได้จ่ายค่า domain name ในครั้งนั้นทำให้ชื่อเว็บไซต์ www.thaimacclub.com ไม่สามารถเข้าใช้งานได้อีก
ต่อมาปลายปี พ.ศ. 2547 ได้มีการจัดตั้งเวปไซต์ใหม่ ภายใต้ชื่อ  www.thaimacclub.net date=2007-07-07  นำเสนอบทความให้กับผู้ใช้แมคอินทอช และเปิดพื้นที่ให้แลกเปลี่ยนความคิดเห็น เรื่อยมาจนถึงปัจจุบัน
หมวดหมู่:แมคอินทอช
หมวดหมู่:ชมรม
บุศย์ ปัทมศริน

บุศย์ ปัทมศริน เป็นอดีตมหาดเล็กห้องบรรทมในรัชกาลที่ 8 ผู้ถูกกล่าวหาว่ามีส่วนเกี่ยวข้องในการสวรรคตของพระบาทสมเด็จพระปรเมนทรมหาอานันทมหิดล เมื่อ พ.ศ. 2489 ต่อมาได้ตกเป็นผู้ต้องหาในคดีดังกล่าวและได้รับการตัดสินโทษประหารชีวิตในปี พ.ศ. 2498
นายบุศย์ ปัทมศริน เป็นบุตรของขุนวิสูตรเสนีย์ (จาง ปัทมศริน)กับนางปุก ปัทมศริน เกิดเมื่อ พ.ศ. 2443 จบการศึกษาระดับมัธยมศีกษาปีที่ 5 จากโรงเรียนสวนกุหลาบวิทยาลัย เข้ารับราชการครั้งแรกในกรมปลัดบัญชี ต่อมาเมื่อพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เสด็จนิวัติพระนครใน พ.ศ. 2488 จึงได้เลื่อนเป็นมหาดเล็กตั้งเครื่อง และมหาดเล็กห้องบรรทมตามลำดับ
เมื่อเกิดเหตุการณ์การสวรรคตของรัชกาลที่ 8 นายบุศย์ได้ขึ้นให้การต่อคณะกรรมการสอบสวนพฤตติการณ์ในการที่พระบาทสมเด็จพระปรเมนทรมหาอานันทมหิดลเสด็จสวรรคต หรือ "ศาลกลางเมือง" ในฐานะพยานสำคัญ เนื่องจากนายบุศย์เป็น 1 ใน 2 คนที่อยู่ใกล้ชิดกับห้องพระบรรทมของรัชกาลที่ 8 มากที่สุด  แต่ภายหลังรัฐประหาร พ.ศ. 2490 นายบุศย์พร้อมด้วยบุคคลอื่นอีก 4 คน ได้ถูกจับกุมด้วยข้อหามีส่วนร่วมในการวางแผนลอบปลงพระชนม์รัชกาลที่ 8 ซึ่งต่อมาอัยการได้สั่งฟ้องนายบุศย์พร้อมกับผู้ต้องหาอีก 2 คน คือ เฉลียว ปทุมรส และชิต สิงหเสนี 
ในการพิจารณาคดีชั้นศาล ศาลอาญาได้พิพากษาให้ปล่อยตัวนายบุศย์ แต่ในชั้นศาลอุทธรณ์ได้กลับคำพิพากษาให้ประหารชีวิตนายบุศย์พร้อมกับนายชิต ที่สุดแล้วเมื่อมีการพิจารณาในชั้นศาลฎีกา ได้มีการพิพากษาให้ประหารชีวิตจำเลยในคดีนี้ทั้ง 3 คนเมื่อวันที่ 12 ตุลาคม พ.ศ. 2497 นายบุศย์จึงได้ถูกนำตัวไปประหารชีวิตที่เรือนจำบางขวาง ในเช้ามืดวันที่ 17 กุมภาพันธ์ พ.ศ. 2498 เวลา 5.10 น. ขณะมีอายุได้ 55 ปี  ศพของนายบุศย์ได้รับการบำเพ็ญกุศลที่วัดมกุฎกษัตริยาราม

**ดูเพิ่ม**
 รายชื่อบุคคลที่ถูกประหารชีวิตด้วยการยิงเป้าในประเทศไทยตั้งแต่ พ.ศ. 2478-2530

**เครื่องราชอิสริยาภรณ์**

**อ้างอิง**
  หน้า = 
หมวดหมู่:ชาวไทยที่ถูกประหารชีวิต
หมวดหมู่:ผู้ถูกประหารชีวิตในประเทศไทย
หมวดหมู่:ผู้ถูกประหารชีวิตด้วยอาวุธปืน
หมวดหมู่:ผู้ได้รับเหรียญรัตนาภรณ์ อ.ป.ร.5
แคว้นประเทศบาสก์

ประเทศบาสก์ (Basque Country), ประเทศบัสโก (País Vasco) หรือ เอวส์กาดี (Euskadi) เป็นแคว้นปกครองตนเองแคว้นหนึ่งในภาคเหนือของราชอาณาจักรสเปน ประกอบด้วยจังหวัดกิปุซโกอา จังหวัดบิซกายา และจังหวัดอาลาบา
ประเทศบาสก์หรือแคว้นประเทศบาสก์มีสถานะเป็น "ชาติ" (nationality) ภายในประเทศสเปนตามรัฐธรรมนูญแห่งราชอาณาจักรสเปน พ.ศ. 2521 แคว้นปกครองตนเองแห่งนี้มีพื้นฐานอยู่บนธรรมนูญการปกครองตนเองแห่งประเทศบาสก์ ซึ่งเป็นกฎหมายมูลฐานที่กำหนดกรอบการพัฒนาของชาวบาสก์บนแผ่นดินสเปน อย่างไรก็ดี ดินแดนนาวาร์ซึ่งมีชาวบาสก์อาศัยอยู่เช่นกันก็ได้รับการจัดตั้งเป็นแคว้นปกครองตนเองแยกต่างหาก
ปัจจุบันแคว้นประเทศบาสก์ไม่มีเมืองหลักอย่างเป็นทางการ แต่เมืองที่เป็นที่ตั้งของสภานิติบัญญัติบาสก์และสำนักประธานแคว้นปกครองตนเองคือบิโตเรียซึ่งอยู่ในจังหวัดอาลาบา ขณะที่บิโตเรียเป็นเขตเทศบาลที่ใหญ่ที่สุดในแง่เนื้อที่ (276.81 ตารางกิโลเมตรหรือ 106.88 ตารางไมล์) บิลบาโอซึ่งอยู่ในจังหวัดบิซกายาก็เป็นเขตเทศบาลที่ใหญ่ที่สุดในแง่ประชากร โดยมีประชากรจำนวน 345,141 คน ภายในเขตเมืองขยายที่มีประชากรอาศัยอยู่กว่า 900,000 คน ณ ปี พ.ศ. 2558
วลี ประเทศบาสก์ ยังใช้หมายถึงภูมิภาคทางวัฒนธรรมซึ่งเป็นบ้านเมืองของชาวบาสก์และครอบคลุมแคว้นปกครองตนเองแห่งนี้ไว้ด้วย

**อ้างอิง**

ประเทศบาสก์
หมวดหมู่:รัฐและดินแดนที่ก่อตั้งในปี พ.ศ. 2522
เพียงเพื่อ รอพบหัวใจเรา

เพียงเพื่อ รอพบหัวใจเรา (Shigatsu monogatari) หรือ April Story  เป็นภาพยนตร์ญี่ปุ่นแนวรักโรแมนติก จากประเทศญี่ปุ่น ผลงานการกำกับโดย ชุนจิ อิวาอิ   ออกฉายในปี พ.ศ. 2541 ณ ประเทศญี่ปุ่น จัดจำหน่ายในประเทศไทยปี พ.ศ. 2548 โดย บริษัท อีวีเอส เอ็นเตอร์เทนเม้นท์ จำกัด

**เนื้อเรื่อง**
นิเรโนะ อุซุกิ  สาวน้อยจากต่างจังหวัด ผู้ไม่เคยก้าวออกจากบ้านเกิด สอบติดมหาวิทยาลัยมุซาชิ ในกรุงโตเกียว จึงได้ย้ายเข้ามาพักในโตเกียว ต้องเผชิญกับสภาพแวดล้อมใหม่ๆ ความไม่คุ้นเคยต่างๆ ผู้คนรอบตัวหลายหลากในเมืองใหญ่ เธอต้องพยายามปรับตัวเพื่อให้เข้ากับความแปลกใหม่ต่างๆที่พบเจอ เพียงเพื่อเป้าหมายบางอย่างที่เธอได้วาดหวังเอาไว้

**นักแสดง**
 ทาคาโกะ มัตสึ ( Takako Matsu ) .... Uzuki Nireno- เซอิจิ ทานาเบะ ( Seiichi Tanabe ) .... Yamazaki - คาโฮริ ฟูจิอิ ( Kahori Fujii ) .... Teruko Kitao- คาซุฮิโกะ คาโต้ ( Kazuhiko Kato ) .... The Man in the Art Gallery

**เกร็ดละคร**
พบกับภาพยนตร์ที่จะพาคุณไปพบความหมายของคำว่า "รัก" สำหรับใครบางคนมันมีพลังมากมายขนาดที่จะเพิ่มความกล้าให้สามารถที่เผชิญหน้ากับสิ่งต่างๆได้อย่างไม่น่าเชื่อ   การแสดงนำของ ทาคาโกะ มัตสึ จะนำผู้ชมเข้าไปพบกับความรักอันสวยงามของสาวน้อยแรกรุ่นที่คุณจะต้องหลงรักเธอ เช่นเดียวกับผู้ชมอีกมากมาย

**แหล่งข้อมูลอื่น**
  IMDb-  Wikipedia-  AsianDB-  Popcornfor2 date=2007-06-17 -  JKdramas date=2007-08-17 
พเพียงเพื่อ รอพบหัวใจเรา
พเพียงเพื่อ รอพบหัวใจเรา
พเพียงเพื่อ รอพบหัวใจเรา
พเพียงเพื่อ รอพบหัวใจเรา
พเพียงเพื่อ รอพบหัวใจเรา
Routing Protocol

Routing Protocol คือโพรโทคอลที่ใช้ในการแลกเปลี่ยน routing table ระหว่างอุปกรณ์เครือข่ายต่างๆที่ทำงานในระดับ Network Layer (Layer 3) เช่น Router เพื่อให้อุปกรณ์เหล่านี้สามารถส่งข้อมูล (IP packet) ไปยังคอมพิวเตอร์ปลายทางได้อย่างถูกต้อง โดยที่ผู้ดูแลเครือข่ายไม่ต้องแก้ไขข้อมูล routing table ของอุปกรณ์ต่างๆตลอดเวลา เรียกว่าการทำงานของ Routing Protocol ทำให้เกิดการใช้งาน dynamic routing ต่อระบบเครือข่าย

**ตัวอย่าง Routing Protocol**
 RIP (Routing Information Protocol)- OSPF (Open Shortest Path First)- IGRP (Interior Gateway Routing Protocol) (Cisco Proprietary)- EIGRP (Enhanced Interior Gateway Routing Protocol) (Cisco Proprietary)- BGP (Border Gateway Protocol)
หมวดหมู่:เครือข่ายคอมพิวเตอร์
Multilayer Switch

Multilayer Switch อ้างถึงอุปกรณ์ Switch ที่ทำงานในหลายๆ Layer ตั้งแต่ Data Link Layer (Layer 2) และ Network Layer (Layer 3) ขึ้นไป โดยในบางอุปกรณ์นั้นสามารถทำงานได้ถึง Application Layer (Layer 7) ด้วย เช่นอุปกรณ์ Load Balancer
โดยทั่วไปแล้วอุปกรณ์ Multilayer Switch ที่นิยมใช้กันอย่างแพร่หลายจะทำงานที่ Data Link Layer และ Network Layer ดังนั้นอุปกรณ์ดังกล่าวจะมีฟังก์ชันการทำงานที่สำคัญอันได้แก่ VLAN Assignment และ Routing Management

**VLAN Assignment**
เป็นการกำหนด VLAN ให้กับ Interface ต่างๆของ Multilayer Switch เพื่อให้สามารถรับและส่งข้อมูลไปยังคอมพิวเตอร์ปลายทางภายในเครือข่ายเดียวกัน (Same Network) ได้อย่างถูกต้อง รวมไปถึงการกำหนด parameter ต่างๆ (เช่น Spanning Tree เป็นต้น) ของ VLAN เพื่อให้ Multilayer Switch สามารถทำงานร่วมกับอุปกรณ์ Switch อื่นๆที่เชื่อมต่อเข้ามา

**Routing Management**
เพื่อให้ Multilayer Switch สามารถที่จะรับและส่งข้อมูลไปยังคอมพิวเตอร์ปลายทางที่อยู่ต่างเครือข่าย (Different Network) และทำงานร่วมกับอุปกรณ์ในระดับ Network Layer ที่เชื่อมต่อเข้ามาได้อย่างถูกต้อง
หมวดหมู่:เครือข่ายคอมพิวเตอร์
ภาษาจีนกั้น

กั้น (赣语) คือหนึ่งในภาษาของตระกูลกลุ่มภาษาจีน มีผู้พูด 31 ล้านคนในมณฑลหูหนาน เสฉวน มณฑลหูหนาน และมณฑลเจียงซี แบ่งได้เป็น 2 กลุ่มคือภาษาเซียงโบราณ และภาษาเซียงสมัยใหม่ที่ได้อิทธิพลจากภาษาจีนกลางมาก
การกระจายตัวของผู้พูดภาษาจีนสำเนียงต่างๆ

**แหล่งข้อมูลอื่น**
กั้น
รัฐเกแบ็ก

เกแบ็ก (Québec) หรือ ควิเบก (Quebec) เป็นรัฐที่ใหญ่ที่สุดของแคนาดาอยู่ทางตะวันออกของประเทศ และเป็นรัฐเดียวที่ไม่ใช้ภาษาอังกฤษเป็นภาษาทางการในระดับรัฐ แต่ใช้ภาษาฝรั่งเศสแทน รัฐเกแบ็กมีเมืองหลวงในชื่อเดียวกันคือนครเกแบ็ก และเมืองที่ใหญ่ที่สุดคือมอนทรีออล

**ข้อมูลทางภูมิศาสตร์และประชากรศาสตร์**
รัฐเกแบ็กมีพื้นที่ 1,542,056 ตารางกิโลเมตร ซึ่งใหญ่กว่าประเทศไทยถึงสามเท่า (513,120 ตารางกิโลเมตร) หรือใหญ่กว่าประเทศญี่ปุ่นสี่เท่าตัว (377,944 ตารางกิโลเมตร) ตั้งอยู่ที่ละติจูด 17–22 องศาเหนือ- ทางเหนือ ติดกับช่องแคบฮัดสันและอ่าวอังกาวา - ทางใต้ ติดกับประเทศสหรัฐอเมริกา- ทางตะวันออก ติดกับรัฐนิวฟันด์แลนด์และแลบราดอร์และรัฐนิวบรันสวิก - ทางตะวันตก ติดกับรัฐออนแทรีโอและอ่าวฮัดสัน 
เมืองหลวงของรัฐเกแบ็กคือ นครเกแบ็ก ซึ่งมีประชากรมากเป็นอันดับสองของรัฐ 
เมืองที่มีความสำคัญของรัฐคือ เมืองมอนทรีออล (Montreal) ซึ่งเป็นเมืองเศรษฐกิจและมีประชากรมากที่สุดของรัฐและยังเป็นเมืองที่ใหญ่และสำคัญเป็นอันดับสามของแคนาดารองจากโทรอนโตและแวนคูเวอร์
ความหนาแน่นของประชากรเบาบางมากมีประชากรห้าคนต่อหนึ่งตารางกิโลเมตร ทางตอนเหนือของเกแบ็กมีประชากรอาศัยอยู่น้อยมาก 
ร้อยละ 8 จะอาศัยอยู่บริเวณแม่น้ำเซนต์ลอว์เรนซ์ (St. Lawrence) 
มีประชากรอาศัยอยู่ 7,669,100 คน

**ประวัติศาสตร์และวัฒนธรรม**
ดินแดนนี้ค้นพบและสร้างเป็นอาณานิคมฝรั่งเศสใหม่โดยฝรั่งเศส เนื่องจากฝรั่งเศสเป็นชาติแรกที่ค้นพบดินแดนแคนาดา แต่ภายหลังได้มีปัญหากับอังกฤษ ดินแดนนี้จึงถูกโอนไปเป็นของอังกฤษ และเมื่ออังกฤษให้เอกราชจึงถูกรวมไปกับประเทศแคนาดาโดยปริยาย
ชาวเกแบ็กซึ่งเรียกตัวเองว่า Québécois (อ่าน เกเบกัว, ภาษาอังกฤษเรียก Quebecer อ่าน ควิเบเกอร์) รักชาติกำเนิดของตัวเองมากและค่อนข้างเป็นชาตินิยม เห็นได้จากประโยคหนึ่งบนป้ายทะเบียนรถยนต์ทุกคันของรัฐนี้ คือ Je me souviens (= ฉันยังจำได้)
ประชากรร้อยละ 83 ใช้ภาษาฝรั่งเศส ด้วยเหตุนี้จึงทำให้เกแบ็กเป็นดินแดนที่ใช้ภาษาฝรั่งเศสมากที่สุดของอเมริกาเหนือ และประกาศให้ภาษาฝรั่งเศสเป็นภาษาทางการ (ส่วนภาษาอังกฤษเป็นภาษาทางการของประเทศแคนาดา)
นอกจากภาษาฝรั่งเศสแล้วยังมีการใช้ภาษาอื่นอยู่บ้างแต่ค่อนข้างน้อยมาก อย่างเช่นภาษาอังกฤษประมาณร้อยละ 8 ของประชากรเกแบ็ก
ชาวเกแบ็กยังคงใช้ภาษาฝรั่งเศสเป็นภาษาแม่และยังบังคับใช้กฎหมายให้ห้างร้านหน่วยงานของรัฐใช้เป็นภาษาหลัก ด้วยเหตุนี้ภาษาทางการของแคนาดาจึงมีสองภาษาดังที่กล่าวข้างต้น
ด้านศิลปวัฒนธรรมของที่นี่จะเป็นแบบฝรั่งเศส แต่ชาวเกแบ็กส่วนใหญ่มักดำเนินชีวิตแบบผสมผสาน ทั้งในแบบฝรั่งเศสและอังกฤษ เช่น เวลาอาหารเย็นของชาวเกแบ็กจะเป็นแบบอังกฤษ คือจะเริ่มรับประทานตั้งแต่ประมาณ 6 โมงเย็นเป็นต้นไป แต่ก็นิยมดื่มกาแฟมากกว่าชา ชาวเกแบ็กบางส่วน โดยเฉพาะคนรุ่นใหม่ยังนิยมรับประทานอาหารฟาสต์ฟู้ดแบบอเมริกันด้วย 

อย่างไรก็ดี ด้วยความเป็นชาตินิยมของชาวเกแบ็ก ได้มีการเรียกร้องขอเอกราชเพื่อแยกประเทศออกจากแคนาดาอยู่หลายครั้งแต่ก็ต้องล้มเหลวเนื่องมาจากผลการลงประชามติ กล่าวกันว่า ด้วยเหตุที่เกแบ็กเป็นรัฐที่ร่ำรวยมากของแคนาดาและมีเมืองมอนทรีออลซึ่งเป็นเมืองการค้าสำคัญที่กุมเศรษฐกิจในอเมริกาเหนือไว้ส่วนหนึ่ง หน่วยงานบางหน่วยของรัฐบาลกลางแคนาดาจึงใช้เงินในการจ้างและปล่อยโฆษณาชวนเชื่อให้ผู้อพยพต่างชาติที่พำนักในเกแบ็กให้โหวตว่าไม่ขอแยกจากประเทศแคนาดา 
ไฟล์:Montreal Twilight Panorama 2006.jpg|thumb|center|590px|มอนทรีออลมหานครประเทศกลุ่มพูดภาษาฝรั่งเศสของทวีปอเมริกาเหนือ 

**อ้างอิง**

**แหล่งข้อมูลอื่น**
 Regional/North_America/Canada/Quebec- Quebec
เกแบ็ก
เกแบ็ก

หมวดหมู่:อดีตอาณานิคมของฝรั่งเศส
ภาษาอัสสัม

อัสสัม (অসমীয়া โอสัมมิยะ; Assamese Language) เป็นภาษาที่พูดโดยชาวพื้นเมืองในรัฐอัสสัม มีผู้พูดภาษานี้ในรัฐอรุณาจัลประเทศ และรัฐทางตะวันออกเฉียงเหนืออื่นๆของอินเดีย รวมทั้งในประเทศภูฏานและบังกลาเทศด้วย จัดเป็นภาษากลุ่มอินโด-ยุโรเปียนตะวันออก คำว่าอัสสัมเป็นภาษาอังกฤษหมายถึงกลุ่มชนที่อยู่ในหุบเขาพรหมบุตร แต่พวกเขาเรียกตัวเองว่า อาหม และเรียกภาษาของเขาว่า อาหมมิยา

**อ้างอิง**
อัสสัม
อัสสัม
อัสสัม
อัสสัม
จงคาปา

จงคาปา (z=zong ka ba) เป็นลามะที่มีบทบาทสำคัญในนิกายเกลุก เกิดเมื่อ พ.ศ. 1900 ที่เมืองจงคา แคว้นอัมโต รับศีลอุบาสกจากอาจารย์รอลเปดอร์ เจ กรรมะปะองค์ที่ 4 กุงกะนิงโป ตั้งแต่อายุ 3 ขวบ บวชเป็นสามเณรเมื่ออายุ 7 ขวบ ได้ฉายาว่า โลซัง จักปา (བློ་བཟང་གྲགས་པ་) เข้ารับพิธีอภิเษกของเหรุกะ ยมานตกะและเหวัชระ
จงคาปาออกเดินทางเพื่อแสวงหาความรู้จากอาจารย์นิกายต่างๆ ทั้งเรียนเรื่องจิตตรัสรู้และมหามุทราจากอาจารย์เซนงะ โชกบี เจลโป เรียนการแพทย์จากอาจารย์คอนซ็อก และไปศึกษาพระวินัย ปรากฏการณ์วิทยา การรับรู้ที่ถูกต้อง มาธยมิก คุยหสมาช ที่วัดสักยะ ได้รับถ่ายทอดคำสอนของนโรปะ กาลจักร มหามุทรา มรรควิถีและผล จักรสัมภวะ จงคาปาได้นำความรู้นี้มาถ่ายทอดให้ลูกศิษย์ ซึ่งต่อมาได้พัฒนาเป็นนิกายเกลุก 
จงคาปาถึงแก่กรรมเมื่ออายุ 60 พรรษา ท่านได้ยกตำแหน่งเจ้าอาวาสวัดกันแต็นให้เจลซับเจ ซึ่งเป็นการเริ่มต้นสืบทอดผู้นำสายนิกายเกลุก

**พิธีกรรมที่เกี่ยวข้อง**
 พิธีกานเด็นตันตระ เป็นพิธีกรรมที่จงคาปาริเริ่มขึ้น โดยจะเริ่มพิธีในวันที่ 3-15 ของเดือนที่ 2 ตามปฏิทินทิเบต เป็นพิธีฉลองเทพเจ้าที่สำคัญฝ่ายวัชรยาน เช่น จักรสังวร กาลจักร วัชรปาณี- พิธีกานเด็นงาซอด จัดขึ้นในวันที่ 25 ของเดือนที่ 10 ตามปฏิทินทิเบต เป็นการฉลองวันมรณภาพของท่านจงคาปา โดยทั้งพระและฆราวาสจะจุดตะเกียงน้ำมันเพื่อรำลึกถึงจงคาปา ทะไลลามะจะทำพิธีนี้โดยเฉพาะในพระราชวังโปตาลา

**อ้างอิง**
 ฉัตรสุมาลย์ กบิลสิงห์ ษัฏเสน. พระพุทธศาสนาแบบทิเบต. กทม. ศูนย์ไทยทิเบต. 2538
หมวดหมู่:บุคคลที่เกิดในปี พ.ศ. 1900
หมวดหมู่:ลามะ
ทรงสิบสองหน้าออกเมนต์

ทรงสิบสองหน้าออกเมนต์
ทรงสิบสองหน้าออกเมนต์ (augmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) หนึ่งอันบนหน้าของทรงสิบสองหน้านั้น รูปทรงนี้มีหน้ารูปสามเหลี่ยมด้านเท่า 5 หน้า และหน้ารูปห้าเหลี่ยมปรกติ 11 หน้า รวม 16 หน้า มี 21 จุดยอด 35 ขอบ และเป็นทรงตันจอห์นสันหมายเลข 58 (Johnson solid: J58)

**ดูเพิ่ม**
 ปริซึมหกเหลี่ยมไทรออกเมนต์ (triaugmented hexagonal prism: J57)- ทรงสิบสองหน้าพาราไบออกเมนต์ (parabiaugmented dodecahedron: J59)

**แหล่งข้อมูลอื่น**
  title = Augmented dodecahedron-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ไรเฟิล วินเชสเตอร์ .375 โมเดล 70

ปืนไรเฟิล วินเชสเตอร์ .375 โมเดล 70
ไรเฟิล วินเชสเตอร์ .375 โมเดล 70 (Rifle Winchester .375 Model 70) เป็นปืนขนาด 375 Holland & Holland Magnum ลักษณะภายนอกเป็นปืนขนาดหนักและมีลูกเลื่อนซึ่งเป็นสิ่งที่เป็นอมตะและเสน่ห์ของปืนวินเชสเตอร์ เริ่มทำการผลิตและออกวางจำหน่ายครั้งแรกในปี พ.ศ. 2479 ซึ่งปืนไรเฟิล วินเชสเตอร์ .375 โมเดล 70 เป็นปืนที่ได้รับความนิยมอย่างล้นหลามในบรรดาผู้ที่นิยม โมเดล 70 ต่อมาได้กลายเป็นปืนมาตรฐานของปืนไรเฟิลชนิดที่มีลูกเลื่อนของชาวอเมริกัน
โมเดล 70 ถูกผลิตออกมาเป็นจำนวนมากในลักษณะรูปร่างที่แตกต่างกันไป ทั้งขนาดและน้ำหนักของกระบอกปืนรวมถึงกระสุนที่ใช้งาน ซึ่ง โมเดล 70 ใช้กระสุนแบบ 375 Holland & Holland Magnum ที่ได้รับการผลิตและพัฒนาโดยบริษัท Holland & Holland ประเทศอังกฤษ ในปี พ.ศ. 2455 ลักษณะของกระสุนปืนเมื่อผลิตออกมาครั้งแรก เป็นกระสุนแบบที่ไม่มีจานท้ายขอบแต่จะมีขอบแบบ Belt แทน ที่ได้รับความนิยมนำมาทำในกระสุนหลายขนาดด้วยกัน ต่อมาเมื่อปืนไรเฟิล วินเชสเตอร์ .375 โมเดล 70 ได้รับความนิยมจากผู้ใช้ทั่วโลก ที่มีผู้กล่าวขานถึงขนาดและแรงปะทะของกระสุน 375 ที่สามารถนำไปใช้ได้กับสัตว์ขนาดเล็กจนถึงขนาดใหญ่ วิถีกระสุนราบ หัวกระสุนมีน้ำหนักประมาณ 200 เกรน - 350 เกรน โดยเฉพาะหัวกระสุนในขนาด 300 เกรน จะมีความเร็ว 27000 ฟิต/วินาที นับตั้งแต่กระสุนถูกขับออกจากรังเพลิง เกิดแรงปะทะอย่างสูงสุดถึง 4615 ฟุต - ปอนด์ ถือว่าเป็นกระสุนที่มีความเร็วและแรงเป็นอย่างมาก

**อ้างอิง**
หมวดหมู่:อาวุธ
ไรเฟิล เอฟเอ็น .375

ไรเฟิล เอฟเอ็น .375  (Rifle FN .375)  หรือ บราวนิง เป็นปืนขนาด 375 ที่ได้รับความนิยมจากผู้ใช้ภายในประเทศไทยพอสมควร ผลิตจากโรงงานผลิตปืนที่มีประวัติเก่าแก่ยาวนานจากประเทศเบลเยียม โดยตัวย่อ FN ย่อมาจากคำว่า Fabrique Nationale de Herstal เป็นปืนไรเฟิลที่ใช้ระบบลูกเลื่อนในการป้อนกระสุนเข้ารังเพลิงในแบบของเมอร์เซอร์ 98 ซึ่งเป็นปืนไรเฟิลที่มีลูกเลื่อนแบบเดียวกับทหารที่ประจำการในกองทัพของประเทศเยอรมัน เมื่อคราวเกิดสงครามโลกครั้งที่สอง ใช้ระบบเมอร์เซอร์ 98 ในการควบคุมการป้อนกระสุนจากแม็กกาซีนเข้าสู่รังเพลิง โดยที่ขอรั้งบริเวณหน้าลูกเลื่อนจะจับบริเวณด้านท้ายของกระสุนทันที เมื่อปลอกกระสุนปืนมีการเคลื่อนตัวออกจากรังเพลิง ในลักษณะสูงขึ้น เป็นการป้องกันอันตรายจากผู้ยิงในกรณีเกิดการผิดพลาดจากการเอียงหรือเมื่อเกิดการกระแทกของกระบอกปืน ใช้กระสุนแบบ 375 Holland & Holland Magnum เช่นเดียวกับปืนไรเฟิล วินเชสเตอร์ .375 โมเดล 70
ปืนไรเฟิล เอฟเอ็น .375 มีข้อเด่นซึ่งเป็นลักษณะเฉพาะตัวคือ เมื่อมีการเหนี่ยวไกยิงแล้ว ปลอกกระสุนปืนจะถูกดีดกระเด็นออกทันทีเมื่อมีการกระชากลูกเลื่อนจนสุด เพราะถ้าเมื่อปลอกกระสุนออกจากรังเพลิงแล้ว แต่ผู้ยิงดึงลูกเลื่อนไม่สุด จะทำให้กระสุนนัดต่อไปไม่ถูกป้อนเข้าสู่รังเพลิงและสามารถยิงได้ทันที

**อ้างอิง**
หมวดหมู่:ปืนเล็กยาว
หมวดหมู่:เอฟเอ็นเฮอร์สตอล
ไรเฟิล ซีแซด .375

ปืนไรเฟิล ซีแซด .375
ไรเฟิล ซีแซด .375  (Rifle CZ .375)  เป็นปืนไรเฟิลที่ผลิตในสาธารณรัฐเชค มีลูกเลื่อนที่แข็งแรงเช่นเดียวกับปืนไรเฟิล เอฟเอ็น .375 ที่ใช้ลูกเลื่อนแบบเมอร์เซอร์ 98 โดยตัวย่อ CZ มาจากคำว่า Česká Zbrojovka Uherský Brod  ลักษณะลำกล้องมีความหนาและหนัก เพื่อช่วยลดแรงปะทะและแรงถีบของปืนเมื่อเหนี่ยวไกยิง ปืนไรเฟิล ซีแซด .375 มีความแรงและเร็วของกระสุนแม็กนั่มแบบแม็กกาซีน บรรจุกระสุนได้ 4 นัด ลำกล้องมีศูนย์หลังที่สามารถพับได้เมื่อต้องการเลือกระยะและวิถีในการยิง

**อ้างอิง**
หมวดหมู่:ปืนเล็กยาว
ทรงสิบสองหน้าพาราไบออกเมนต์

ทรงสิบสองหน้าพาราไบออกเมนต์
ทรงสิบสองหน้าพาราไบออกเมนต์ (parabiaugmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) สองอันบนหน้าของทรงสิบสองหน้านั้น ซึ่งเป็นหน้าที่อยู่ตรงข้ามกัน รูปทรงนี้มีหน้ารูปสามเหลี่ยมด้านเท่า 10 หน้า และหน้ารูปห้าเหลี่ยมปรกติ 10 หน้า รวม 20 หน้า มี 22 จุดยอด 40 ขอบ และเป็นทรงตันจอห์นสันหมายเลข 59 (Johnson solid: J59)

**ดูเพิ่ม**
 ลำดับทรงตันจอห์นสัน
** ทรงสิบสองหน้าออกเมนต์ (augmented dodecahedron: J58)
** ทรงสิบสองหน้าเมทาไบออกเมนต์ (metabiaugmented dodecahedron: J60)

**แหล่งข้อมูลอื่น**
  title = Parabiaugmented dodecahedron-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
.30-06 สปริงฟีลด์

ไรเฟิล .30 - 06 เป็นปืนไรเฟิลที่มีหมายเลขกำกับอยู่ 2 หมายเลขคือ หมายเลข 30 ซึ่งหมายถึงขนาดของเส้นผ่านศูนย์กลางของลำกล้องปืนเท่ากับ 0.30 นิ้ว และหมายเลข 06 หมายถึงเลขปี ค.ศ. 1906 ซึ่งเป็นปีที่ทหารในกองทัพสหรัฐอเมริกา นำปืนไรเฟิล .30 - 06 เข้ามาประจำการ สำหรับปืนไรเฟิล ซีแซด .30 - 06  (Rifle CZ .30 - 06)  เป็นปืนที่ผลิตภายในสาธารณรัฐเช็ก  (Czech Republic)  มีความแข็งแรงและทนทาน ลำกล้องเรียบ น้ำหนักไม่มากและมีราคาถูก จึงได้รับความนิยมจากผู้ใช้เช่นชาวบ้านหรือพรานล่าสัตว์มืออาชีพ ใช้กระสุนขนาด 30 - 06 ที่ได้รับการพัฒนาในประเทศอเมริกาเพื่อใช้ภายในกองทัพ ตั้งแต่ปี ค.ศ. 1906 และเป็นที่มาของหมายเลข 06 ต่อท้ายหมายเลข 30 เป็นกระสุนขนาดกลาง หัวกระสุนมีน้ำหนักที่แตกต่างกันออกไป สามารถเลือกใช้ได้ตามความเหมาะสม เช่น หัวกระสุนในขนาด 180 เกรน ความเร็วของวิถีกระสุนประมาณ 2750 ฟิต/วินาที เกิดแรงปะทะ 3023 ฟุต-ปอนด์
ปืนไรเฟิล มัลลิเคอร์ .30 - 06  (Rifle Mannlicher .30 - 06)  เป็นปืนที่ผลิตและจำหน่ายภายในประเทศออสเตรีย ซึ่งเป็นประเทศที่มีการผลิตปืนยาวที่ใช้สำหรับราชการทหารและทางเชิงพาณิชย์ ลำกล้องปืนมีลักษณะเพรียว หนาและหนักรวมทั้งมีราคาค่อนข้างสูงตามแบบฉบับปืนในทวีปยุโรป

**อ้างอิง**
หมวดหมู่:ปืนเล็กยาว
ไรเฟิล เวเธอร์บี .300 มาร์ค ไฟว์ แม็กนั่ม

ไรเฟิล เวเธอร์บี .300 มาร์ค ไฟว์ แม็กนั่ม  (Rifle Weatherby .300 Mark V Magnum)  เป็นปืนที่ผลิตในประเทศสหรัฐอเมริกา ซึ่งเริ่มทำการผลิตปืนตามความต้องการของลูกค้าเท่านั้น และกระสุนปืนที่ใช้ก็เป็นกระสุนเฉพาะสำหรับปืนไรเฟิล เวเธอร์บี .300 มาร์ค ไฟว์ แม็กนั่ม เท่านั้น เป็นกระสุนปืนไรเฟิลที่ได้รับการดัดแปลงจากหัวกระสุนของปืนไรเฟิล .300 Holland & Holland Magnum ในปี ค.ศ. 1944 ลักษณะเป็นกระสุนหน้าตัดขนาด .30 โดยมีขนาดความเร็วสูงสุด วิถีกระสุนราบ เกิดแรงปะทะอย่างสูงสุดจากผู้ยิงเมื่อเหนี่ยวไก ทำให้กลายเป็นปืนไรเฟิลที่ได้รับความนิยมอย่างล้นหลามจากผู้ใช้ที่ใช้สำหรับการยิงในระยะไกลโดยหวังผล

**อ้างอิง**
หมวดหมู่:อาวุธ
ไรเฟิล .600 ไนโตรเอ็กสเปรส

ไรเฟิล .600 ไนโตรเอ็กสเปรส  (Rifle .600 Nitro Express)  เป็นปืนที่ผลิตโดยบริษัท Holland & Holland Magnum ซึ่งเป็นบริษัทที่มีชื่อเสียงทางด้านผลิตปืนไรเฟิลและปืนลูกซองของประเทศอังกฤษ โดยคำว่า "ไนโตรเอ็กสเปรส" เป็นที่มาจากคำว่า "ไนโตร" ที่เป็นชื่อเรียกของดินปืนที่มีควันน้อย ที่นำมาใช้แทนดินปืนชนิดธรรมดาหรือดินดำเมื่อต้นศตวรรษ และคำว่า "เอ็กสเปรส" มาจากคำว่า Express Train ที่มีความหมายว่าความเร็ว โดยนำมาใช้เรียกปืนไรเฟิลแฝดที่ใช้กระสุนปืนที่มีความเร็วของวิถีกระสุนสูง
ลำกล้องของปืนไรเฟิล .600 ไนโตรเอ็กสเปรส เป็นลำกล้องแฝด มีขนาดใหญ่หนาและหนักรวมทั้งมีราคาสูง สามารถประทับบ่ายิงได้แต่เกิดแรงปะทะจากการยิงค่อนข้างมาก ส่วนใหญ่จะเป็นปืนไรเฟิลประจำมือของพรานอาชีพในทวีปแอฟริกา ใช้กระสุนปืน 600 ไนโตร ที่ได้รับการสร้างและพัฒนาโดยบริษัท Jeffery ในปี ค.ศ. 1901 เป็นกระสุนปืนขนาดใหญ่และมีแรงปะทะสูงที่สุดในโลก หัวกระสุนในขนาด 900 เกรน ความเร็วของวิถีกระสุนประมาณ 2050 ฟิต/วินาที  เกิดแรงปะทะ 8400 ฟุต-ปอนด์

**อ้างอิง**

**แหล่งข้อมูลอื่น**
 .600 Nitro Express date=2007-06-24 - NE revolver date=2007-07-01 
หมวดหมู่:ปืนเล็กยาว
ไรเฟิล เวเธอร์บี .460 แม็กนั่ม

ไรเฟิล เวเธอร์บี .460 แม็กนั่ม  (Rifle .460 Weatherby Magnum)  เป็นปืนที่ผลิตโดยบริษัทเวเธอร์บี้ ซึ่งเป็นบริษัทผลิตปืนที่มีชื่อเสียงของประเทศอเมริกา ผลิตในปี ปี 1958.  ใช้หัวกระสุนในขนาด 500 เกรน ความเร็วของวิถีกระสุนประมาณ 2,600 ฟิต/วินาที เกิดแรงปะทะ 7,507 ฟุต-ปอนด์ หรือประมาณ 4 ตัน ซึ่งมากกว่าปืนไรเฟิล วินเชสเตอร์ .458 โมเดล 70 ถึง 50%
การผลิตเริ่มโดยเป็นการขยายลำกล้องจาก.378 Weatherby Magnum ให้สามารถรับลูกกระสุนชนิด 11.6 มม. (.458 นิ้ว) ตัวปลอกกระสุนใช้ทองเหลือง ต้นกำเนิดของ .378 Weatherby Magnum ได้พัฒนามาจาก .416 Rigby.

**อ้างอิง**
หมวดหมู่:ปืนเล็กยาว
ทรงสิบสองหน้าเมทาไบออกเมนต์

ทรงสิบสองหน้าเมทาไบออกเมนต์
ทรงสิบสองหน้าเมทาไบออกเมนต์ (metabiaugmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) สองอันบนหน้าของทรงสิบสองหน้านั้น ซึ่งเป็นหน้าที่ไม่อยู่ติดกันหรือตรงข้ามกัน รูปทรงนี้มีหน้ารูปสามเหลี่ยมด้านเท่า 10 หน้า และหน้ารูปห้าเหลี่ยมปรกติ 10 หน้า รวม 20 หน้า มี 22 จุดยอด 40 ขอบ และเป็นทรงตันจอห์นสันหมายเลข 60 (Johnson solid: J60) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)

**ดูเพิ่ม**
 ทรงสิบสองหน้าพาราไบออกเมนต์ (parabiaugmented dodecahedron: J59)- ทรงสิบสองหน้าไทรออกเมนต์ (triaugmented dodecahedron: J61)

**แหล่งข้อมูลอื่น**
  title = Metabiaugmented dodecahedron-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ไรเฟิล วินเชสเตอร์ .458 โมเดล 70 แอฟริกัน แม็กนั่ม

ไรเฟิล วินเชสเตอร์ .458 โมเดล 70 แอฟริกัน แม็กนั่ม (Rifle Winchester .458 Model 70 African Magnum) เป็นปืนที่ผลิตโดยบริษัท Winchester เริ่มผลิตและออกวางจำหน่ายในปี ค.ศ. 1956 ซึ่งได้รับความนิยมอย่างรวดเร็วจนกลายเป็นปืนไรเฟิลมาตรฐานที่มีลูกเลื่อนของอเมริกัน ลำกล้องสั้นกว่าปืนไรเฟิล วินเชสเตอร์แบบมาตรฐาน 2 นิ้ว ซึ่งโดยปกติจะมีความยาวของลำกล้องประมาณ 24 นิ้ว ใช้กระสุน .458 วินเชสเตอร์ แม็กนั่ม ที่ผลิตขึ้นเพื่อสำหรับใช้ยิงสัตว์ใหญ่ในแอฟริกา ด้วยการนำเอาปลอกกระสุนปืนในขนาด .375 Holland & Holland Magnum นำมาขยายขนาดเพื่อให้สามารถรองรับหัวกระสุนที่มีขนาดหน้าตัด .45 นิ้ว ใช้หัวกระสุนในขนาด 500 เกรน ความเร็วของวิถีกระสุนประมาณ 2,300 ฟิต/วินาที เกิดแรงปะทะสูงถึง 6,133 ฟุต-ปอนด์

**อ้างอิง**
หมวดหมู่:อาวุธ
นกปากงอน

Recurvirostra avosetta 
นกชายเลนปากงอน เป็นนกชายเลนย้ายถิ่น ขายาว ปากสีดำแอ่นงอนสะดุดตา  นกชายเลนปากงอนยังมีขนสีขาวสลับดำ ทั่วตัว เป็นจุดเด่นอีกด้วย  โดยบริเวณ หน้าผาก  กระหม่อน ลงมาจนถึงใต้ตา  ท้ายทอย และ หลังคอมีสีดำ รวมทั้งขนคลุมไหล่ และ ด้านข้างของหลังช่วงบนทั้งสองข้าง    

**อ้างอิง**
  นกชายเลนปากงอน / Pied Avocet / Recurvirostra avosetta จัดทำโดย    bird-home.com date=2007-09-26 
ปากงอน
ปากงอน
ปากงอน
ปากงอน
ไรเฟิล ริกบี้ .470 ไนโตรเอ็กสเปรส

ไรเฟิล ริกบี้ .470 ไนโตรเอ็กสเปรส (Rifle Rigby .470 Nitro Express) เป็นปืนไรเฟิลลำกล้องแฝด สามารถบรรจุกระสุนปืนได้ครั้งละ 2 นัด ผลิตโดยบริษัทริกบี้ในประเทศอังกฤษ สำหรับกระสุนปืน .470 ไนโตรเอ็กสเปรส ผลิตในปี ค.ศ. 1990 ใช้หัวกระสุนในขนาด 500 เกรน ความเร็วของวิถีกระสุนประมาณ 2,150 ฟิต/วินาที เกิดแรงปะทะ 5140 ฟุต-ปอนด์

**อ้างอิง**
หมวดหมู่:ปืนเล็กยาว
ทรงสิบสองหน้าไทรออกเมนต์

ทรงสิบสองหน้าไทรออกเมนต์
ทรงสิบสองหน้าไทรออกเมนต์ (triaugmented dodecahedron) เป็นทรงหลายหน้า (polyhedron) ที่เกิดจากการนำทรงสิบสองหน้าปรกติ (regular dodecahedron) มาประกอบกับพีระมิดห้าเหลี่ยม (pentagonal pyramid: J2) สามอันบนหน้าของทรงสิบสองหน้านั้น ซึ่งเป็นหน้าที่ไม่อยู่ติดกันหรือตรงข้ามกัน รูปทรงนี้มีหน้ารูปสามเหลี่ยมด้านเท่า 15 หน้า และหน้ารูปห้าเหลี่ยมปรกติ 9 หน้า รวม 24 หน้า มี 23 จุดยอด 45 ขอบ และเป็นทรงตันจอห์นสันหมายเลข 61 (Johnson solid: J61) (หากพีระมิดอยู่บนหน้าที่ติดกันจะไม่ใช่ทรงนูน และไม่สามารถจัดเป็นทรงตันจอห์นสันด้วย)

**ดูเพิ่ม**
 ทรงสิบสองหน้าเมทาไบออกเมนต์ (metabiaugmented dodecahedron: J60)- ทรงยี่สิบหน้าเมทาไบดิมินิช (metabidiminished icosahedron: J62)

**แหล่งข้อมูลอื่น**
  title = Triaugmented dodecahedron-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ทรงยี่สิบหน้าเมทาไบดิมินิช

ทรงยี่สิบหน้าเมทาไบดิมินิช
ทรงยี่สิบหน้าเมทาไบดิมินิช (metabidiminished icosahedron) เป็นทรงหลายหน้า (polyhedron) ที่เกิดจากการนำทรงยี่สิบหน้าปรกติ (regular icosahedron) มาตัดพีระมิดห้าเหลี่ยม (pentagonal pyramid: J2) ออกไปสองส่วน ซึ่งเป็นส่วนที่ไม่อยู่ตรงข้ามกัน รูปทรงนี้มีหน้ารูปสามเหลี่ยมด้านเท่า 10 หน้า และหน้ารูปห้าเหลี่ยมปรกติที่รอยตัด 2 หน้า รวม 12 หน้า มี 10 จุดยอด 20 ขอบ และเป็นทรงตันจอห์นสันหมายเลข 62 (Johnson solid: J62) (หากตัดส่วนเดียวจะกลายเป็นพีระมิดห้าเหลี่ยมไจโรอีลองเกต และหากตัดสองส่วนที่อยู่ตรงข้ามกันจะกลายเป็นแอนติปริซึมห้าเหลี่ยม)

**ดูเพิ่ม**
 ลำดับทรงตันจอห์นสัน
** ทรงสิบสองหน้าไทรออกเมนต์ (triaugmented dodecahedron: J61)
** ทรงยี่สิบหน้าไทรดิมินิช (tridiminished icosahedron: J63)

**แหล่งข้อมูลอื่น**
  title = Metabidiminished icosahedron-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
ทรงยี่สิบหน้าไทรดิมินิช

ทรงยี่สิบหน้าไทรดิมินิช
ทรงยี่สิบหน้าไทรดิมินิช (tridiminished icosahedron) เป็นทรงหลายหน้า (polyhedron) ที่เกิดจากการนำทรงยี่สิบหน้าปรกติ (regular icosahedron) มาตัดพีระมิดห้าเหลี่ยม (pentagonal pyramid: J2) ออกไปสามส่วน ซึ่งสองส่วนแรกไม่อยู่ตรงข้ามกัน รูปทรงนี้มีหน้ารูปสามเหลี่ยมด้านเท่า 5 หน้า และหน้ารูปห้าเหลี่ยมปรกติที่รอยตัด 3 หน้า รวม 8 หน้า มี 9 จุดยอด 15 ขอบ และเป็นทรงตันจอห์นสันหมายเลข 63 (Johnson solid: J63)

**ดูเพิ่ม**
 ลำดับทรงตันจอห์นสัน
** ทรงยี่สิบหน้าเมทาไบดิมินิช (metabidiminished icosahedron: J62)
** ทรงยี่สิบหน้าไทรดิมินิชออกเมนต์ (augmented tridiminished icosahedron: J64)

**แหล่งข้อมูลอื่น**
  title = Tridiminished icosahedron-  title = Johnson solid
หมวดหมู่:ทรงหลายหน้า
หมวดหมู่:ทรงตันจอห์นสัน
มิสฟิตส์

มิสฟิตส์ (The Misfits) เป็นวงแนวฮอร์เรอร์พังค์ (Horror punk) ก่อตั้งวงในปี ค.ศ. 1977 Glenn Danzig กับ Jerry Only เป็นคนตั้งวง
Glenn Danzig มีความชื่นชอบในตัวมาริลิน มอนโร ภาพยนตร์เรื่องสุดท้ายที่เธอเล่นคือเรื่อง The Misfits จึงเป็นที่มาของชื่อวง
โดยมีสมาชิกวงเริ่มแรกคือมี Diane DiPiazza(มือเบส) Jerry Only(มือเบส/กีต้าร์) Jimmy Battle(มือกีต้าร์)Franché Coma(กีต้าร์) Rick Riley(กีต้าร์) Bobby Steele(กีต้าร์) Doyle Wolfgang von Frankenstein ,Manny Martínez(อยู่ในอัลบั้มEp)Mr. Jim ,Joey Image, Arthur Googy,ROBO(อยู่ในอัลบั้มแรกแล้วออกไป),Brian Damage(อัลบั้มแรก)

**แหล่งข้อมูลอื่น**
 http://www.misfitscentral.com/
หมวดหมู่:กลุ่มดนตรีพังก์ร็อกสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2520
หมวดหมู่:กลุ่มดนตรีจากรัฐนิวเจอร์ซีย์
น้ำหนัง

น้ำหนัง เป็นข้าวเกรียบพื้นบ้านของภาคเหนือของประเทศไทย ทำจากหนังวัวหรือหนังควาย โดยนำหนังไปเผาไฟจนไหม้ และนำมาแช่น้ำจากนั้นขูดเอาส่วนที่ไหม้ออก ก่อนนำไปต้มอีกครั้งจนหนังละลายเป็นน้ำข้น นำมาทาบนใบตอง ตากแดดให้แห้ง นำไปปิ้งหรือทอดรับประทาน ก่อนนำมาปิ้ง ต้องทาน้ำมันผสมเกลือแกง แล้วปิ้งไฟด้วยความร้อนปานกลาง น้ำหนังจะพองตัว กรอบ กลิ่นหอม รสเค็มเล็กน้อย 
แหล่งผลิตมีน้อยลงเนื่องจากหาวัตถุดิบยาก เช่น หนังควาย จึงมีที่ บ้านห้วยไซ ตำบลห้วยยาบ อำเภอบ้านธิ จังหวัดลำพูน ซึ่งเป็นแหล่งผลิตน้ำหนัง

**อ้างอิง**
 สิริรักษ์ บางสุด. น้ำหนัง ข้าวเกรียบหนังควาย. ครัว. ปีที่ 20 ฉบับที่ 240 มิถุนายน 2557 หน้า 14

**แหล่งข้อมูลอื่น**
  น้ำหนัง date=2010-06-20 
หมวดหมู่:อาหารว่าง
หมวดหมู่:อาหารไทยภาคเหนือ
โบอิง 7J7

โบอิง 7J7 เป็นอากาศยานที่ออกแบบโดยโบอิง มีพิสัยบินระยะใกล้ถึงปานกลาง จุผู้โดยสารประมาณ 150 ที่นั่ง พร้อมเทคโนโลยีใหม่ที่มีประสิทธิภาพในการใช้เชื้อเพลิงมากขึ้น โดยมีแผนที่จะออกให้บริการในปีพ.ศ. 2535 แต่ก็ยกเลิกโครงการไปในปีพ.ศ. 2530 เนื่องจากเกิดวิกฤตราคาน้ำมันในขณะนั้น ภายหลังจึงได้นำเอาเทคโนโลยีที่คิดได้ใหม่ ไปใช้กับ โบอิง 737 และโบอิง 757

**การแข่งขัน**
คู่แข่งสำคัญของ 7J7 ก็คือ แมคดอนเนลล์ ดักลาส เอ็มดี-94เอกซ์ ซึ่งจะใช้เครื่องยนต์โปรบแฟนเหมือนกัน และแอร์บัส เอ 320 (ซึ่งอยู่ระหว่างการพัฒนาในขณะนั้น) ซึ่งจะใช้เครื่องยนต์เทอร์โบแฟน โดย เอ320 มีเทคโนโลยีที่ใกล้เคียงกันกับ 7J7 และจากการที่ทั้ง 7J7 และเอ็มดี-94เอกซ์ ยกเลิกโครงการไป ผลดีจึงตกไปสู่ เอ 320 จนกระทั่งโบอิงได้ออกเครื่องรุ่นใหม่ในตระกูล 737 คือ -600 ถึง -900 ซึ่งได้นำเอาเทคโนโลยีของ 7J7 ไปปรับใช้

**เครื่องบินที่ใกล้เคียงกัน**

**รุ่นที่ใกล้เคียงกัน**
 โบอิง 727- โบอิง 767- โบอิง 777

**เครื่องบินที่คล้ายกัน**
 แอร์บัส เอ 320- โบอิง 727- โบอิง 737- โบอิง 757

**แหล่งข้อมูลอื่น**
7J7
การรู้จำภาพ

การรู้จำภาพ เป็นแขนงหนึ่งของการรู้จำแบบ คำว่าแบบรูป สามารถแปรความได้หลายแบบ ในที่นี้จะหมายถึงกลุ่มของตัวเลขที่บรรยายลักษณะของภาพ ในการรู้จำภาพจะต้องรู้จำแบบรูป ของแต่ละภาพเพื่อแยกแยะภาพที่ต่างกันออกจากกัน แบบภาพที่ดีจะบ่งถึงลักษณะของภาพ ซึ่งอาจได้จากการวัด เช่นอัตราส่วนความกว้างต่อความยาว
หมวดหมู่:การเรียนรู้ของเครื่อง
โบอิง เอ็นแอลเอ

โบอิง เอ็นแอลเอ (NLA มาจาก New Large Airplane) เป็นอากาศยานขนาดใหญ่ มีห้องโดยสาร 2 ชั้น ออกแบบโดยฝ่ายผลิตเครื่องบินพาณิชย์โบอิง ให้มีความจุผู้โดยสารมากกว่า 500 ที่นั่ง มีพิสัยบินประมาณ 14,538 กิโลเมตร (9,086 ไมล์) ซึ่งคล้ายคลึงกับ แมคดอนเนลล์ ดักลาส เอ็มดี-12 และแอร์บัส เอ 380 แต่ภายหลังโบอิงได้ยกเลิกโครงการ แล้วหันไปพัฒนา 747 แทน

**ข้อมูลจำเพาะ**
 ความจุผู้โดยสาร: 606 ที่นั่ง- ความยาว: (ไม่ระบุ)- ความกว้างของปีก: 77.7 เมตร (255 ฟุต)- ความสูง: (ไม่ระบุ) - พิสัยบิน: 14,538 กิโมตร (9,086 ไมล์)- น้ำหนักสูงสุด ขณะนำเครื่องขึ้น: 552,182 กิโกรัม (1,214,800 ปอนด์) - เครื่องยนต์: 4× เทอร์โบแฟน ไฮ-บายพาส- แรงผลักดัน: 310 กิโลนิวตัน (70,000 ปอนด์ฟอร์ซ)

**เครื่องบินที่ใกล้เคียงกัน**

**เครื่องบินที่คล้ายกัน**
 แมคดอนเนลล์ ดักลาส เอ็มดี-12- แอร์บัส เอ 380

**แหล่งข้อมูลอื่น**
  บทวิเคราะห์เครื่องบินขนาดใหญ่ขององค์กรการบินสหรัฐอเมริกา 
อเอ็นแอลเอ
พวงมาลัย (แก้ความกำกวม)

พวงมาลัย สามารถหมายถึง- พวงมาลัย หรือ มาลัย (garland)
** พวงหรีด (wreath)- พวงมาลัย (รถยนต์) (steering wheel)- เอื้องไอยเรศ พืชดอก มีชื่ออื่นคือ พวงมาลัย- มาลัย (พืช) พืชที่มีชื่อวิทยาศาสตร์ว่า Grewia asiatica
รายนามศิลปินสำนักการสังคีตกรมศิลปากร

รายนามศิลปินสำนักการสังคีตกรมศิลปากร

**ศิลปินกระทรวงวัฒนธรรมที่ได้เป็นศิลปินแห่งชาติ**
ศิลปินสำนักการสังคีตกรมศิลปากร และศิลปินจากสถาบันบัณฑิตพัฒนศิลป์ กระทรวงวัฒนธรรม ที่ได้เป็นศิลปินแห่งชาติ
กดที่กล่องหัวตารางเพื่อทำการเรียงตาม ชื่อและสาขา

**นาฏศิลปิน สำนักการสังคีต กรมศิลปากร**

**ผู้เชี่ยวชาญนาฏศิลป์ไทย**
กดที่กล่องหัวตารางเพื่อทำการเรียงลำดับตามต้องการ

**นาฏศิลปินชาย โขนพระ**
กดที่กล่องหัวตารางเพื่อทำการเรียงลำดับตามต้องการ

**นาฏศิลปินชาย โขนยักษ์**
กดที่กล่องหัวตารางเพื่อทำการเรียงลำดับตามต้องการ

**นาฏศิลปินชาย โขนลิง**
กดที่กล่องหัวตารางเพื่อทำการเรียงลำดับตามต้องการ

**นาฏศิลปินหญิง ละคร-พระ**
กดที่กล่องหัวตารางเพื่อทำการเรียงลำดับตามต้องการ

**นาฏศิลปินหญิง ละคร-นาง**
กดที่กล่องหัวตารางเพื่อทำการเรียงลำดับตามต้องการ- รูปนาฏศิลปินหมู่ชายหญิงfix-attempted=yes -  รูปนาฏศิลปินหญิงfix-attempted=yes 

**ศิลปินกลุ่มดุริยางค์ไทย สำนักการสังคีต กรมศิลปากร**

**ผู้เชี่ยวชาญกลุ่มดุริยางค์ไทย**
ผู้เชี่ยวชาญกลุ่มดุริยางค์ไทย สำนักการสังคีต กรมศิลปากร 1.	จิรัส อาจณรงค์ ศิลปินแห่งชาติ
2.	ดวงเนตร ดุริยพันธ์
3.	เผชิญ กองโชค
4.	กัญญา โรหิตาจล
5.	บุญช่วย แสงอนันต์
6.	เสรี สินธุชัยภาคเสรี ( ชื่นจิ๋ว )
7.	อุทัย ปานประยูร
8.	สมบัติ สังเวียนทอง
9. สมชาย ทับพร

**ดุริยางคศิลปิน กลุ่มดุริยางค์ไทย**
กดที่กล่องหัวตารางเพื่อทำการเรียงลำดับตามต้องการ

**คีตศิลปิน กลุ่มดุริยางค์ไทย**
กดที่กล่องหัวตารางเพื่อทำการเรียงลำดับตามต้องการ-  รูปศิลปินกลุ่มดุริยางค์ไทย_ชายหญิงfix-attempted=yes -   อันเพลงไทยใช่จะไร้ในคุณค่าfix-attempted=yes 

**ศิลปินกลุ่มดุริยางค์สากล**
The National Symphony Orchestrafix-attempted=yes 

**ผู้เชี่ยวชาญกลุ่มดุริยางค์สากล**
 นาย สถาพร นิยมทองนักวิชาการละครและดนตรี ๙ ชช. ผู้เชี่ยวชาญเฉพาะด้านดุริยางค์สากล

**ดุริยางคศิลปิน กลุ่มดุริยางค์สากล**

**คีตศิลปิน กลุ่มดุริยางค์สากล**

**ข้อมูลเพิ่มเติม **
  Webboard กรมศิลปากร ห้องนาฏศิลป์ดนตรีfix-attempted=yes - พิธีครอบและต่อหน้าพาทย์องค์พระพิราพfix-attempted=yes fix-attempted=yes  date=2008-04-17 fix-attempted=yes -  ตัวละครโขนfix-attempted=yes -  รูปศิลปินกรมศิลปากรfix-attempted=yes -  โรงละครแห่งชาติfix-attempted=yes -  โรงละครแห่งชาติ_ปฏิทินการแสดง ๒๕๕๑fix-attempted=yes  -  ศิลปินผู้จากไป_ธงไชย โพธยารมย์fix-attempted=yes  
หมวดหมู่:ศิลปินกรมศิลปากร
ศิลปินสำนักการสังคีต
หมวดหมู่:รายชื่อชาวไทยแบ่งตามอาชีพ
หมวดหมู่:รายชื่อเจ้าหน้าที่รัฐบาลไทย
โคลท์ ซิงเกิลแอ๊คชั่น อาร์มี .45 ลอง โคลท์

โคลท์ ซิงเกิลแอ๊คชั่น อาร์มี .45 ลอง โคลท์ (Colt Single Action Army .45 Long Colt) เป็นปืนสั้นแบบลูกโม่ ซิงเกิลแอ็คชั่น .45 ผลิตในปี ค.ศ. 1873 เป็นปืนสั้นที่ได้รับความนิยมเป็นอย่างมากในยุคของคาวบอยตะวันตก รวมทั้งได้กลายเป็นปืนสั้นและกระสุนประจำกองทัพบกในกองบัญชาการทหารของสหรัฐอเมริกาสมัยที่ทำสงครามอับเผ่าอินเดียแดง ใช้หัวกระสุนในขนาด 255 เกรม ความเร็วของวิถีกระสุน 860 ฟิต/วินาที เกิดแรงปะทะ 420 ฟุต-ปอนด์ ปัจจุบันกระสุนของโคลท์ ซิงเกิลแอ็คชั่น อาร์มี .45 ลอง โคลท์ ยังเป็นที่นิยมภายในประเทศอเมริกา แต่ไม่ปรากฏว่าถูกนำเข้ามาเผยแพร่ภายในประเทศไทย

**อ้างอิง**
หมวดหมู่:ปืนสั้น
น้ำยาล้างจาน

น้ำยาล้างจาน
น้ำยาล้างจาน คือสารชำระล้าง (detergent) ที่ใช้ช่วยในการล้างจาน มีส่วนผสมของสารลดแรงตึงผิว (surfactant) ที่มีการระคายเคืองต่ำ ประโยชน์หลักของน้ำยาล้างจานคือใช้ล้างภาชนะและเครื่องครัวด้วยมือหลังจากประกอบหรือรับประทานอาหารแล้ว น้ำยาล้างจานทำให้สิ่งสกปรกและไขมันหลุดจากภาชนะและรวมตัวเป็นอีมัลชัน (emulsion) อยู่ในน้ำหรือฟอง (foam) เนื่องจากโมเลกุลของน้ำยาล้างจานประกอบด้วยส่วนที่มีขั้วและไม่มีขั้วเช่นเดียวกับผงซักฟอก ส่วนที่มีขั้วจะจับกับโมเลกุลของน้ำ และส่วนที่ไม่มีขั้วจะจับกับสิ่งสกปรกให้หลุดออก ในสมัยก่อนมีชื่อเรียกอื่น ๆ เช่น สบู่ล้างจาน หรือ ครีมล้างจาน เนื่องจากเคยผลิตในรูปของสบู่และครีมมาก่อน ปัจจุบันน้ำยาล้างจานมีส่วนผสมอื่นรวมอยู่ด้วย เช่น น้ำมะนาวหรือชา ซึ่งเชื่อว่าเป็นการช่วยให้ภาชนะสะอาดมากขึ้นและถนอมมือมากกว่าเดิม

**ประวัติ**
โซเดียมคาร์บอเนตถูกนำมาใช้ล้างจาน และอาจถูกใช้กับน้ำกระด้างในหลายพื้นที่ ก่อนที่ผงซักฟอกจะถูกประดิษฐ์ในเยอรมนีระหว่างสงครามโลกครั้งที่หนึ่ง น้ำยาล้างจานหรือผงซักฟอกชนิดเหลวถูกผลิตขึ้นครั้งแรกกลางคริสตศตวรรษที่ 20 ผู้ผลิตน้ำยาล้างจานเริ่มต้นสายการผลิตในสหรัฐในช่วงคริสต์ทศวรรษ 1930-1940 ทีโพล เป็นเจ้าแรกในยุโรป เริ่มผลิตในปี 1942
ในปี 2005 น้ำยาล้างจานมียอดขายรวมเกือบ 1 หมื่นล้านดอลลาร์สหรัฐทั่วโลก

**อ้างอิง**
หมวดหมู่:ผลิตภัณฑ์ทำความสะอาด
ค่าคงตัวอ็อยเลอร์–มัสเกโรนี

ค่าคงตัวอ็อยเลอร์–มัสเกโรนี (Euler–Mascheroni constant) เป็นค่าคงตัวทางคณิตศาสตร์ ส่วนมากใช้ในทฤษฎีจำนวน เป็นค่าของลิมิตระหว่างอนุกรมฮาร์โมนิกและลอการิทึมธรรมชาติ

ค่าคงตัวนี้นิยมเขียนแทนด้วยอักษรกรีก γ (แกมมา) มีค่าประมาณคือ 0.57721 56649 01532 86060 65120 90082 40243 10421 59335
ผู้นิยามค่าคงตัวนี้เป็นครั้งแรกคือ เลอ็อนฮาร์ท อ็อยเลอร์ นักคณิตศาสตร์ชาวสวิตเซอร์แลนด์ โดยได้ตีพิมพ์ใน De Progressionibus harmonicus observationes ใน พ.ศ. 2478 ปัจจุบันยังไม่ทราบว่า γ เป็นจำนวนตรรกยะหรือไม่ แต่จากกระบวนการเศษส่วนต่อเนื่องได้แสดงให้เห็นว่า ถ้า γ เป็นจำนวนตรรกยะแล้ว ส่วนของ γ จะต้องมีค่ามากกว่า 10242080

**อ้างอิง**
หมวดหมู่:ค่าคงตัวทางคณิตศาสตร์
หมวดหมู่:ปัญหาทางคณิตศาสตร์ที่ยังแก้ไม่ได้
โดโมเดโดโวแอร์ไลน์

โดโมเดโดโว แอร์ไลน์ (Домодедовские авиалинии) เป็นสายการบินสัญชาติรัสเซีย ให้บริการเที่ยวบินภายในประเทศ โดนเน้นไปยังฝั่งตะวันออกของรัสเซีย และประเทศในเครือจักรภพ และยังให้บริการเที่ยวบินเช่าเหมาลำไปยัง จีน, ไทย, มัลดีฟส์, มาเลเซีย, ยุโรป และสิงคโปร์ โดยมีท่าอากาศยานหลักอยู่ที่ท่าอากาศยานนานาชาติโดโมเดโดโว

**ประวัติ**
เมื่อเดือนมีนาคม พ.ศ. 2507 แอโรฟลอต โซเวียต ได้ตั้งแผนกโดโมเดโดโว ยูไนเต็ดแอร์ ขึ้นมาเพื่อให้บริการเที่ยวบินภายในสหภาพโซเวียต โดยเน้นไปยังพื้นที่ฝั่งตะวันออก และประเทศเอเชียกลาง และในวันที่ 25 มีนาคม พ.ศ. 2507 ก็ได้เริ่มให้บริการเป็นครั้งแรกด้วยเครื่องตูโปเลฟ ตู-114 เที่ยวบินจากโดโมเดโดโวไปยังคาบารอฟสค์ ในภาคตะวันออก จนในปี พ.ศ. 2521 ก็ได้เปิดเที่ยวบินภายในประเทศที่ไกลที่สุดในโลก จากมอสโกไปยังเปโตรปัฟลอฟสค์-คัมชัตสกี ซึ่งมีระยะทาง 6,800 กิโลเมตร ด้วยเครื่องบินอิลยูชิน อิล-62 ต่อมาในปี พ.ศ. 2522 ก็ได้เปลี่ยนชื่อเป็น โดโมเดโดโว ซาปา (รัสเซีย : Домодедовское производственное объединение гражданской авиации (ДПО ГА))
ในวันที่ 20 มกราคม พ.ศ. 2536 ก็ได้แยกตัวออกมาจากแอโรฟลอต และในเดือนมกราคม พ.ศ. 2541 รัฐบาลได้แปรรูปกิจการทำให้การดำเนินระหว่างท่าอากาศยานและสายการบินแยกออกจากกัน และจัดตั้งเป็นบริษัท โดโมเดโดโว แอร์ไลน์ ก่อนที่จะถ่ายโอนการผลิตในปี พ.ศ. 2544 โดยรัฐบาลยังถือหุ้นบางส่วนไว้สำหรับการควบคุมกิจการ จนกระทั่งเดือนตุลาคม พ.ศ. 2547 โดโมเดโดโว แอร์ไลน์ และครัสแอร์ ได้ควบรวมกันจัดตั้ง บริษัทแอร์บริดจ์ เพื่อเสริมความแข็งแกร่งของเครือข่ายการให้บริการ แต่ธุรกรรมทางกฎหมายยังคงแยกกันอยู่ ต่อมาในปี พ.ศ. 2548 ก็ได้เปลี่ยนชื่อเป็นพันธมิตรสายการบินแอร์ยูเนียน

**ฝูงบิน**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2009-07-03 
หมวดหมู่:สายการบิน
หมวดหมู่:บริษัทที่ก่อตั้งในปี พ.ศ. 2507
หมวดหมู่:บริษัทของรัสเซีย
หมวดหมู่:สายการบินที่ก่อตั้งในปี พ.ศ. 2506